PATVIRTINTA

Ignalinos r. Vidiškių gimnazijos

direktoriaus 2025 m. rugsėjo \_\_\_\_ d.

įsakymu Nr. V-\_\_\_\_

**IGNALINOS R. VIDIŠKIŲ GIMNAZIJOS MOKINIŲ NAUDOJIMOSI MOBILIAISIAIS TELEFONAIS IR KITAIS MOBILIAIS ĮRENGINIAIS TVARKOS APRAŠAS**

**I SKYRIUS**

**BENDROSIOS NUOSTATOS**

1. Ignalinos r. Vidiškių gimnazijos mokinių naudojimosi mobiliaisiais telefonais ir kitais mobiliais įrenginiais tvarka (toliau – Tvarka) nustato naudojimosi mobiliaisiais telefonais ir kitais mobiliais įrenginiais gimnazijoje taisykles, kuriomis siekiama:

1.1. sumažinti žalos mokinių sveikatai riziką, irzlumą, atsirandantį vaikus atitraukus nuo mobiliųjų telefonų ir mobilių įrenginių, negebėjimą koncentruoti dėmesio;

1.2. apsaugoti vaikus nuo pavojingo turinio (smurtinio, pornografinio ir kt.) internete, mokinių patyčių;

1.3. mažinti atskirtį ir didinti bendruomeniškumą;

1.4. tikslingai panaudoti laiką (mokymuisi, poilsiui);

1.5. užtikrinti gimnazijos vidinę tvarką.

2. Siekiant sukurti mokytis ir bendrauti palankesnę aplinką, visi mobilieji telefonai (jais laikomi ir išmanieji laikrodžiai su telefono funkcija) ir mobilūs įrenginiai (planšetė, nešiojamas kompiuteris) gimnazijoje surenkami prasidėjus pirmai pamokai ir atiduodami po pamokų.

**II SKYRIUS**

**BENDROSIOS NAUDOJIMO(SI) MOBILIAISIAIS ĮRENGINIAIS TAISYKLĖS**

3. Mokiniui, atsinešusiam mobilųjį telefoną ir mobilų įrenginį į gimnaziją, draudžiama juo naudotis per pamokas, renginius, susirinkimus, valandėles, konkursus, viktorinas, varžybas, vykstančias gimnazijoje, ir pertraukas, jeigu tai nesusiję su ugdymo procesu, išskyrus mokytojui paprašius ar leidus.

4. Esant reikalui (liga, nelaimingas atsitikimas, tėvų prašymas) mobilųjį telefoną/mobilų įrenginį mokiniui grąžina klasės vadovas/kuratorius/dalyko mokytojas/švietimo pagalbos specialistas/administracijos atstovas.

5. 1–4 klasių mokiniai mobiliuosius telefonus ir mobilius įrenginius pamokų ir pertraukų metu laiko klasėje, mobiliųjų telefonų dėžutėse, už telefonus atsakingas klasės mokytojas.

6. III, IV klasių mokiniai mobiliuosius telefonus ir mobilius įrenginius pamokų ir pertraukų metu (įjungę begarsį režimą) laiko kuprinėse, naudojasi jais tik laisvų pamokų („langų“) metu.

7. 5–II klasių mokiniai privalo prasidėjus pirmai pamokai mobiliuosius telefonus ir mobilius įrenginius (įjungę begarsį režimą) sudėti į tam skirtą dėžutę (pagal Tamo dienyno numeraciją), kurią dalyko mokytojas pasibaigus pamokai atneša į mobiliųjų telefonų ir kitų mobilių įrenginių saugojimo vietą – mokytojų kambaryje esančią rakinamą spintą.

8. Pasibaigus paskutinei pamokai, dalyko mokytojas grąžina mobiliuosius telefonus ir mobilius įrenginius mokiniams.

**III SKYRIUS**

**BŪTINOJI KOMUNIKACIJA**

9. Mobilųjį telefoną turėti sveikatos būklės stebėjimui gali tik tie mokiniai, kurių tėvai (globėjai/rūpintojai) kreipiasi raštu į gimnazijos direktorių ir nurodo tikslias priežastis. Gimnazijos direktoriui leidus, mokiniui suteikiama teisė turėti mobilųjį telefoną ir laikyti kuprinėje tiek per pertraukas, tiek per pamokas. Gimnazijos direktorius apie leidimą turėti telefoną informuoja klasės vadovą/kuratorių, dalykų mokytojus, švietimo pagalbos specialistus. Žaisti internetinius žaidimus ar naudotis socialiniais tinklais griežtai draudžiama. Jei mokinys pažeidžia nustatytą tvarką, apie tai yra informuojami tėvai.

10. Mokiniai ir tėvai (globėjai, rūpintojai), esant neatidėliotinam poreikiui susisiekti, gali kreiptis į klasės vadovą/kuratorių/ švietimo pagalbos specialistus/administracijos atstovus, kurie perduoda informaciją.

**IV SKYRIUS**

**BENDRŲJŲ NAUDOJIMO(SI) MOBILIAISIAIS ĮRENGINIAIS TAISYKLIŲ PAŽEIDIMŲ NAGRINĖJIMAS**

11. Mokiniui pažeidus naudojimosi mobiliaisiais telefonais ir mobiliais įrenginiais taisykles, dalyko mokytojas/klasės vadovas/kuratorius/švietimo pagalbos specialistas/administracijos atstovas:

11.1. paima mobilųjį telefoną/mobilų įrenginį iš mokinio, kuris pažeisdamas Tvarką naudojasi juo pamokos, pertraukos, valandėlės, susirinkimo, renginio, konkurso, viktorinos, varžybų, vykstančių gimnazijoje, metu;

11.2. apie faktą informuoja tėvus (globėjus, rūpintojus) ir mobilųjį telefoną/mobilųjį įrenginį atiduoda direktoriui, kuris jį grąžina tėvams, raštu įsipareigojusiems, kad mokinys laikysis gimnazijoje nustatytos tvarkos.

12. Mokiniui atsisakius atiduoti pamokos, pertraukos, valandėlės, susirinkimo, renginio, konkurso, viktorinos, varžybų, vykstančių gimnazijoje, metu naudojamą mobilųjį telefoną/mobilius įrenginius, mokytojas/klasės vadovas/kuratorius/švietimo pagalbos specialistas/administracijos atstovas informuoja tėvus (globėjus/rūpintojus) ir kviečia atvykti į gimnaziją nedelsiant.

13. Tėvams (globėjams/rūpintojams) neatvykus į gimnaziją nedelsiant, tėvai (globėjai/rūpintojai) kviečiami atvykti į atvejo svarstymą gimnazijos Vaiko gerovės komisijos posėdyje.

14. Tėvams (globėjams/rūpintojams) neatvykus į gimnazijos Vaiko gerovės komisijos posėdį, kreipiamasi į Vaiko teisių apsaugos tarnybą dėl tėvų valdžios nepanaudojimo.

**V SKYRIUS**

**BAIGIAMOSIOS NUOSTATOS**

15. Gimnazija atsako už mokinių mobiliųjų telefonų ir mobilių įrenginių praradimą ir būklės pažeidimą tik jų saugojimo metu.

16. Su Tvarka klasių vadovai/kuratoriai supažindina mokinius pasirašytinai, tėvus (globėjus/rūpintojus) – Tamo dienyne.

17. Pasikeitus aplinkybėms, Tvarka gali būti koreguojama.

18. Tvarka viešinama gimnazijos internetinėje svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Ignalinos r. Vidiškių gimnazijos

2025 m. rugsėjo d.

Gimnazijos tarybos nutarimu

(protokolas Nr. S1- )